Beliggenhet Velkommen til Åsheimstien 617 - En meget påkostet eiendom i Trysilfjellet sør.

Dette er en stor og unik hytte beliggende i etablerte og attraktive "Smørøyet". Hytta holder en spesielt høy standard, med 8" håndlaftet tømmer på yttervegger og delvis alle innervegger, mange gjennomgående og eksklusive detaljer, store bjelkekonstruksjoner med utskjæringer, delikate overflater, gode løsninger og en generell høy standard.



Med hyttas svært gode planløsning, 10 soverom hvor noen har senger med innramming av håndlaftet tømmer, 8 bad, 2 ekstra toalett, flere stuer, treningsrom og stor garasje, er dette en perfekt fritidshytte for den kresne storfamilien. Hytta ligger flott og privat til, med fantastisk utsikt og med gode solforhold. Fra hyttas store terrasse med rekkverk av massive stokker og stolper i tre, uteområde med bl.a deilig jacuzzi, kan både sol og utsikt virkelig nytes. Hytta ligger også meget rolig til, da det er minimalt med støy fra nærområdet og omgivelsene. Man kan enkelt ta seg ned på ski til alpinanlegget, samt at det er kort avstand til langrennsløypene i Trysilfjellet --> Her er det ski-inn/ski-ut.

Beskrivelse av nærområdet / fasiliteter Hytta ligger med kort avstand til Velkomstsenteret i Trysilfjellet med butikker, puber, restauranter, afterski m.m.Trysil er like attraktivt i sommerhalvåret som på vinteren med bl.a sportsfiske i Trysilelva, fjellterreng med mulighet for turer til fots eller med sykkel, samt kort kjøreavstand til 18-hulls golfbane. Det er ca. 4 km til Trysil sentrum hvor man finner alt av øvrige fasiliteter, ca. 70 km til Elverum og ca. 210 km til Oslo.



Trysil - Norges største skianlegg.

Skisesongen i Trysilfjellet varer fra november til mai, og området er svært snøsikkert.

I tillegg har Trysilfjellet Norges største snøproduksjonsanlegg.

71 km nedfarter binder sammen tre sider av fjellet til et innholdsrikt og variert alpinanlegg, hvor halvparten av nedfartene er i lunt skogsterreng og på fjellet. Barn har 3 egne barneområder med bakker og aktiviteter.

Parken Trysil er to ganger kåret til Norges beste av Tacky.no.

- 32 heiser og 66 nedfarter.

- I og rundt skianlegget er det 21 spisesteder, som er åpne dag- og kveldstid.

- Snøgaranti sørger for lang skisesong.

- Flere områder er tilpasset barn og ungdom med barnepass, skiskole og Smotteklubb.

- Trysil sentrum tilbyr et rikt spekter av butikker.

- Trysilfjellet byr alltid på fine langrennsforhold.

- Løypene prepareres for klassisk og skøyting i både høyfjell og skogsterreng.

- Norges beste skipark.

- Trysilekspressen har flere daglige bussavganger.



På sommeren blir det nå lagt til rette for stisykling i hele Trysil kommune. Målet til Trysil er satt, og kommunen sier at de skal bli den foretrukne stisyklingsdestinasjonen i løpet av de neste 3-5 år.

Arealer og fordeling per etasje Primærrom: 645 kvm, Bruksareal: 702 kvm, Bruttoareal: 750 kvm



1.Etasje: 333kvm

1.Etasje (praktikantdel): 72kvm

U.Etasje: 345 kvm

Innhold Denne store og påkostede hytta har følgende rominndeling:



1.etg:

Vindfang, 5 soverom, 4 bad, gjestetoalett, kjøkken, stue, gang og bøttekott. Her er en meget praktisk carport i forlengelse av inngangspartiet med plass til 2 biler.



1.etg (praktikantdel):

Gang, bod, 3 soverom, stue/kjøkken og 2 dusjbad.



U.etg:

Gang, trimrom, badstue, steamdusj, toalett, 2 soverom, lekerom, mellomganger, 2 dusjbad, vaskerom, innredet hobbyrom, teknisk rom, 2 lager og garasje.

Standard Kjøkken:

Stort og luftig kjøkken med tilhørende romslig spisedel. Kjøkkenet er helt unikt og her får du en håndlaget aldringsmalt innredning i rustikk utførelse. Innredningen har integrerte hvitevarer fra Gaggenau, bestående av dobbel kjøleskap/frys med isbitmaskin, doble oppvaskmaskiner, stekeovn og keramisk topp samt ventilatorhette over komfyrøy med avtrekk over tak. Kjøkkenet oppleves som majestetisk og påkostet.



I praktikantdelen er det montert et praktisk minikjøkken med koketopp og kjøleskap.



Bad og vaskerom:

1. etg:

Det er 4 bad i 1. etg, med flislagte gulv, tømmervegger, wc, badekar og servant med underskap. I tillegg har et av badene dusjhjørne med flislagte vegger i tillegg til badekar.



U.etg:

2 dusjbad med fliser på gulv og på vegger i våtsonen. Vaskerom med utslagsvask og opplegg for vaskemaskin.

Egen spaavdeling med badstue og dampbadstue samt stor dusjsone.



Praktikantdel:

Baderom med fliser på gulv og vegger i våtsonen. Innredet med dusjnisje, wc og servant med underskap.



Innvendige overflater:

GULV: Flislagt med varmekabler i bad, eksklusiv og bred heltre eikegulv i øvrige rom i 1. etg. I U.etg er det tepper og fliser.

VEGGER: Tømmervegger i 1. etg og panel på vegger i U.etg.

HIMLINGER: I 1. etg er det skråtak med synlige åser (bjelker). I U.etg er det i det vesentlige himlinger med paneler. Det er montert downlights i en rekke av himlingene i begge etasjer.

DØRER OG VINDUER: Profilerte innvendige dører i furu mens inngangsdøren er malt. Vinduer med 2-lags isolerglass med sprosser.

Utstyr *Nytt tak (2014).

*Håndlaftet 8" tømmer på yttervegger og delvis alle innervegger med en rekke fine detaljer.

*Flere senger med innramming av håndlaftet tømmer.

*Store bjelkekonstruksjoner i stuen med utskjæringer.

*Hytta ble rehabilitert i 2000.

*Montert tyverialarm.

*Montert brannslange i teknisk rom i U.etg.

*Egen varmtvannsbereder på 200 liter i praktikantdel.

Oppvarming Flott, stort og åpent ildsted i stuen med varmekabler i peisplaten i ytterkant av ildstedet.

Det er takvarme og gulvvarme med varmekabler i stuen og på kjøkken. Det er i tillegg gulvvarme i soverom og på bad.

Parkering / Garasje Meget praktisk carport i forlengelse av inngangspartiet med plass for 2 biler. I tillegg er det en egen garasje i underetasjen med plass til 6 biler. Øvrige biloppstillingsplasser på egen tomt.

Beskrivelse av tomt/hage Innkjøring til eiendommen gjennom en flott port som med en gang gir følelsen av privatliv. Tomten er pent opparbeidet, skråner mot øst og er av naturtomt. Ved en lokal bekk på tomten er det bygget en koselig bro i trekonstruksjon. Broen grenser mot friareal og videre mot alpinbakken. Det er terrasser rundt hytta med rekkverk av massive stokker og stolper i tre. På terrassen er det også montert utvendig oppvarmet boblebad.

Servitutter / Rettigheter Legalpant for inntil 1G for ubetalte utgifter.



Servitutter i grunn:

BESTEMMELSE IFLG. SKJØTE

Vedr. bruk av tomt, bebyggelse, veger, vann og avløp m.v.

Vei / Vann / Avløp Eiendommen er tilknyttet privat vann og kommunalt avløp. Eiendommen ligger med tilknytning til privat vei og med parkering på egen grunn.

Ferdigattest eller midl. brukstillatelse Det foreligger ferdigattest på eiendommen datert 24.02.2014.

Ligningsverdi Ligningsverdi kr 3 377 000 per 2012.

Reguleringsforhold Området er regulert til fritidsboliger. Fra reguleringskart i kommunen er det opplyst en tomteutnyttelse (TU) på 24 %. TU fra tiden disse reguleringsbestemmelsene ble vedtatt er brutto tomteareal delt på eiendommens bruksareal (BRA). Eventuelle friarealer som grenser mot eiendommen, kan legges til brutto tomt, etter egne regler.

Faste, løpende kostnader Strøm, ca kr. 65 000,-

Kommunale avgifter Kr. 58 116 pr. år

Forsikring i / Saga Forsikring kr (polisenummer 1040541543391)



Andre utgifter:

Trysilfjell Utmarkslag SA eier og drifter infrastrukturen i området og fakturerer årsavgifter tilhørende disse tjenestene. For 2014 fakturerte de:



Vannavgift 2 120,-

Renovasjon 1 850,-

Vegavgift C 2 425,-

Veg/parkering C 730,-

MVA 1 175,-



Totalt for 2014: kr 8 300,-

Oppgjør Fullt oppgjør/kontant før overtagelse.

Finansiering Hvis du ønsker en rask avklaring på finansielle forhold, ta kontakt med PRIVATmegleren som har agentavtale med Nordea på finansielle tjenester og mottar godtgjørelse for dette.

Diverse Alle innvendige og utvendige arealangivelser er hentet fra vedlagte takstdokumenter.



Det gjøres oppmerksom på at megler ikke har innhentet særskilte opplysninger om det finnes pålegg fra brann/feiervesen på eiendommen.



Dersom det ikke er varmekilder i alle rom, fravikes NEFs normgivende liste over løsøre og tilbehør i "Viktig informasjon for selger og kjøper". Hvitevarer, som ikke er integrert i innredning, medfølger ikke i handelen.

Konsesjon / Odel Det kreves søknad om egenerklæring om konsesjonsfrihet hos kommunen da tomten er over 2 mål. Megler vil besørge utfylling av skjema for kjøper.

Overtagelse Etter nærmere avtale.

Eierskifteforsikring Selger har ikke tegnet eierskifteforsikring, og interessenter oppfordres til å sette seg inn i selgers egenerklæring før det inngis bud på eiendommen.

Budgiving Som budgiver hos PRIVATmegleren kan du kreve budjournal fremlagt så snart handel er gjennomført.

Innhold i budjournal er lovregulert, og innebærer at budgivere må akseptere at opplysninger om budet kan bli fremlagt for selger, kjøper og øvrige budgivere.



Alle bud på eiendommen skal være skriftlig og sendes meglerforetaket pr. fax, mail, sms eller via vår "gi bud"-knapp på våre nettsider. Knappen finner du også på PRIVATmeglerens nedlastbare "app." og på eiendommens annonse på www.finn.no.

Bud må ikke ha kortere akseptfrist enn til kl. 12.00 første virkedag etter siste annonserte visning. Lørdag regnes ikke som virkedag. Bud med kortere frist enn dette kan ikke formidles av megler. Nærmere info om budgiving finner du på egen side sammen med budskjema.

Solgt 'som den er' Eiendommen selges i den forfatning den er under visning, salget følger avhendingslovens § 3-9: "Enda eigedomen er "selt som han er", eller med liknande atterhald, har eigedomen likevel mangel der dette følger av §§ 3-7 eller 3-8. Eigedomen har også mangel dersom han er i vesentlig ringare stand enn kjøperen hadde grunn til å rekne med ut frå kjøpesum og tilhøva ellers". Kjøper kan derfor ikke påberope seg noen andre bestemmelser etter avhl. kapittel 3, enn de regler som er ufravikelige i forbrukerforhold, jfr. avhendingslovens § 3-9, jfr. § 1-2 (2). På bakgrunn av dette oppfordres alle interessenter til å sette seg inn i eventuell egenerklæring fra selger, samt til å undersøke eiendommen nøye, gjerne sammen med fagkyndig før bud inngis.